Des del 16 de novembre es pot visitar la Casa Vicens, al carrer de les Carolines de Barcelona, que fou construïda com a casa d’estiueig per Antoni Gaudí en 1883-88 per al corredor de borsa Manuel Vicens i Montaner. L’edifici mostra una clara influència àrab, i la façana asimètrica està decorada amb sanefes de rajoles de colors. El 1925 l’arquitecte Joan Baptista Serra de Martínez modificà i amplià la casa. L’edifici fou declarat Patrimoni de la Humanitat (2005), i des del 2014 n’és el propietari l’entitat andorrana Mora Banc, que la restaurà per a convertir-la en casa museu.